Selsjøen

Selsjøen er en innsjø vest i Søndre Land kommune, nordøst for Steinvarden på grensa til Ringerike kommune. Sjøen har tilsig fra mindre bekker, og utløp i nordøst via Storsandungen, Veslesandungen og Lomsjøen til Lomsdalselva og Randsfjorden.

Sjøen ble tidlig kjent for problemer med surt vann og skader på fiskebestander, og vatnet var i 1989 blitt fisketomt på grunn av sur nedbør. Det ble anbefalt kalking, selv om innsjøen var med som referansevann i daværende SFT's «1000 sjøers undersøkelse».

I 1996 ble det rapportert at vannkvaliteten etter kalking igjen var akseptabel, og at utsetting av ørret hadde gitt gode resultater. Det ble observert naturlig rekruttering i 1994..

Det meste av Selsjøen samt området sørvest for sjøen ble i januar 2013 vernet som Selsjøen naturreservat.

 Referanser 
Sevaldrud, Hegge og Skurdal: Kalkingsplan for Oppland, Fylkesmannen i Oppland, miljøvernavdelingen, Rapport 18-1989 s. 41 ff

Sevaldrud, I.H., Vingen, K., Kristiansson, L.T., Øxnevad, S.A. og Hegge, O. 1996. Plan for kalking av fiskevann i Oppland. Fylkesmannen i Oppland miljøvernavdelingen, rapport nr. 6/96, s. 44 ff

Kategori:Innsjøer i Søndre Land
Kategori:Randsfjordvassdraget
Kategori:Artikler som trenger bilde (Oppland)